



**УНИВЕРЗИТЕТОТ „СВ. КИРИЛ И МЕТОДИЈ” ВО СКОПЈЕ**

**објавува**

**КОНКУРС**

**ВО РАМКИ НА ПРОГРАМАТА ЕРАЗМУС+**

**АКЦИЈА 1: ИНДИВИДУАЛНА МОБИЛНОСТ ЗА СТУДЕНТИ**

**за академската 2023/2024 година**

Во рамки на програмата ЕРАЗМУС+ K103 на Европската комисија, Универзитетот „Св. Кирил и Методиј” распишува конкурс за доделување стипендии за студенти за студиски престој на високообразовните институции во ЕУ.

Право на пријавување имаат само редовни студенти со завршена прва година на студии.

**Времетраење на мобилноста за студенти:** еден семестaр (летен семестар).

Мобилноста се остварува во рамки на потпишани Еразмус+ договори меѓу УКИМ и ЕУ универзитетите. ([**Види листа на Еразмус+ договори**](https://www.ukim.edu.mk/dokumenti_m/Erazmus%2B_bilateralni_dogovori.docx))

**1. Потребни документи за мобилност на студенти:**

Сите документи за аплицирање се достапни на интернет-страната на [Универзитетот Меѓународна соработка- ERASMUS+](http://ukim.edu.mk/mk_content.php?meni=169&glavno=42)или интернет-страната на факултетот:

* пополнет формулар за пријавување ([**Student Application Form**](https://www.ukim.edu.mk/dokumenti_m/Erasmus%2B%20Student%20Application%20Form%20v1.doc));
* договор за студирање [(**Learning Agreement**](https://www.ukim.edu.mk/dokumenti_m/Online%20Learning%20agreement_study%20mobility_2021.docx)) во кој се утврдува програмата за студирање, потпишана и одобрена од страна на студентот, матичниот факултет/Еразмус+ координаторот и факултетот во странство (минимум 20 ЕКТС- максимум 30ЕКТС);
* уверение за положени испити на македонски јазик;
* уверение/диплома за познавање на англиски јазик или јазикот на кој се изведува наставата на ЕУ универзитетот издадена од признат центар/школа за странски јазици;
* уверение за редовен студент- запишан семестар/година (на македонски јазик);
* кратка биографија (**[Europass model](http://www.ukim.edu.mk/dokumenti_m/431_Europass%20CV%20-%20%20%D0%BC%D0%BE%D0%B4%D0%B5%D0%BB%20v1.doc)**).

Висината на стипендијата за студентите изнесува 550-600 ЕУР месечно, согласно земјата во која се престојува (*Види листа на интернет-страната на Универзитетот)*.

Патните трошоци и здравственото осигурување ги покриваат лично студентите.

**Селекцијата/рангирањето на кандидатите ја прави факултетот согласно со утврдените критериуми: академскиот успех, познавање на англиски јазик или јазикот на кој се изведува наставата, мотивација.**

При одлучувањето, предност ќе имаат кандидатите кои аплицираат за првпат и досега не користеле Еразмус+ стипендија.

Кандидатите лично ја поднесуваат апликацијата **во три примерока** до Еразмус+ координаторот на факултетот каде студираат, најдоцна **до 5 октомври 2023.**

*(Еден примерок за Еразмус+ коррдинаторот, еден примерок задржува студентот и еден примерок се доставува до Ректоратот на УКИМ)*

([**Види листа на Еразмус+ координатори по факултети**](https://www.ukim.edu.mk/dokumenti_m/Erasmus%2B_Faculty_Coordinators_MK.doc)).

Краен рок за поднесување на **рангираните апликации** од страна на факултетите до Ректоратот е **12 октомври 2023.**

 **УНИВЕРЗИТЕТ „СВ. КИРИЛ И МЕТОДИЈ” ВО СКОПЈЕ**